text: Ældre kvinde kørt ihjel
  15 marts 2013 kl. 12.31
  En ældre kvinde blev i dag dræbt under en lastbil i Vejle.
  Kvinden var på vej over en gade, da hun blev dræbt af en lastbil, der var på vej ud fra en parkeringsplads.
  Om det er den ældre kvinde, der har overset lastbilen, eller om det forholder sig modsat, vil politiet endnu ikke tage stilling til, skriver Vejle Amts Folkeblad.
  Ved en fejl blev ambulancen sendt mod Grejs nordvest for Vejle - selvom Falck-stationen ligger mindre end 1 km fra ulykkesstedet.
  - Det er en meget uheldig fejl, som bliver rettet hurtigt. Alligevel sker der det, at ambulancen kommer helt til Grejs, inden den omdirigeres, fortæller vagthavende.
  Ifølge ham har fejlen ikke haft nogle konsekvenser, da kvinden blev dræbt øjeblikkeligt.
  